Oznam do rozhlasu

~~Spoluorganizátori Obec Topoľčianky, Folklórna skupina Topoľnica, ZO SZZ a Asociácia subjektov cestovného ruchu Vás pozývajú na~~

Pozývame Vás na oslavu 725. výročia prvej písomnej zmienky o Obci Topoľčianky, Folklórne slávnosti, Vinobranie a Festival tradičných remesiel a chutí, ktoré sa otvoria v sobotu 8. septembra v centre obce o 14:00-tej hodine slávnostným alegorickým sprievodom od Zámku Topoľčianky, úvodnými príhovormi k podujatiam a pokračujú folklórnym programom v ktorom sa predstavia Detský folklórny súbor Matičiarik z Topoľčianok a folklórne skupiny: Vrštek z Hostia, Javorina z Kolačkova, Drieňovanka z Obýc, Praslica z Kozároviec a Topoľnica z Topoľčianok.

Návštevníci sú vítaní v tradičnom dobovom oblečení, krojoch. Po skončení hlavného programu Vás pozývame od 18:30 hod. na ľudovou zábavou s folklórnymi skupinami.

Občerstvenie - burčiak, vínko a veľa iných tradičných slovenských špecialít - budú zabezpečené v centre obce a to už od 10:00-tej hodiny v rámci Festivalu tradičných remesiel a chutí ktorého otvorenie je o 10:00-tej hodine v parku pred zámkom. Súčasťou festivalu sú sprievodné podujatia pre deti:

tanečné vystúpenie mladých talentov z CVČ Zlaté Moravce, Skautské mestečko pre deti pod vedením 41. Zboru T.G. Masaryka, o 11:00 hodine vystupuje Sokoliar Tomáš - prehliadka, fotenie a lety dravcov,  o 12:00 hod. vystúpi ŠaŠo Remeselník s programom pre najmenších. Následne pokračujeme už spomenutým programom v centre obce od 14:00-tej hodiny.